Circaetus

Circaetus estas genro de mezgrandaj agloj en la familio de rabobirdoj nome Akcipitredoj, kiu enhavas ankaŭ multajn aliajn dumtagajn rabobirdojn kiaj la buteoj kaj la cirkuoj, sed en la subfamilio de Cirkaetenoj, nome Serpentagloj.

Temas pri specioj de loĝantaj birdoj en Afriko, sed la migranta Komuna serpentaglo reproduktiĝas el la baseno de Mediteraneo al Rusio, Mezoriento kaj Barato, kaj vintras en subsahara Afriko kaj orienten al Indonezio.

Tiuj Serpentagloj troviĝas en malfermaj habitatoj kiaj kultivataj ebenaĵoj kaj aridaj savanoj, sed ili postulas arbojn por konstrui neston el bastonetoj. La ununura ovo estas kovata ĉefe aŭ nure de la ino.

La agloj de la genro Circaetus havas rondoforman kapon kaj larĝajn flugilojn. Ili predas reptiliojn, ĉefe serpentojn, sed ankaŭ lacertojn kaj foje eĉ malgrandajn mamulojn.

 Specioj laŭ taksonomia ordo 
 Genro Circaetus
 Serpentaglo, C. gallicus
 Nigrabrusta serpentaglo, C. pectoralis, foje inkludata en C. gallicus
 Boduina serpentaglo, Circaetus beaudouini - foje inkludata en C. gallicus
 Bruna serpentaglo, C. cinereus
 Strizona serpentaglo , C. fasciolatus
 Grizbruna serpentaglo, C. cinerascens

Kategorio:Akcipitroformaj
Kategorio:Akcipitredoj
Kategorio:Accipitridae
Kategorio:Birdoj de Afriko
Kategorio:Birdoj de Eŭropo
Kategorio:Birdoj de Azio